钦定古今图书集成/明伦汇编/氏族典/第210卷 > 《廖用贤尚友录》 > 陶回
## 钦定古今图书集成/明伦汇编/氏族典/第210卷 > 《廖用贤尚友录》 > 陶回

按《晋书陶回传》：“回，丹阳人也。辟司空府中军主簿，并
不就。大将军王敦命为参军，转州别驾。敦死，司徒王
导引为从事中郎，迁司马。苏峻之役，与陶侃、温峤等
并力攻峻，以功封康乐伯。时大贼新平，纲维弛废，司
徒王导以回有器干，擢补北军中候，俄转中护军。久
之，迁征卤将军、吴兴太守。在郡四年，征拜领军将军”，
加散骑常侍。咸和二年，以疾辞职，帝不许，徙护军将
军，未拜，卒，年五十一，谥曰威。